Алматыда 4 медициналық нысан жаңа стандартпен салынып жатыр
DATE: 13:45, 21 Желтоқсан 2023 | GMT +5
TITLE: Алматыда 4 медициналық нысан жаңа стандартпен салынып жатыр
URL: https://kaz.inform.kz/news/almatida-4-meditsinalik-nisan-zhana-standartpen-salinip-zhatir-8555f5/
META: DATE: 13:45, 21 Желтоқсан 2023 | GMT +5
TOTAL WORDS: 168
AUTHOR(S):
TEXT: Сапаны жақсарту үшін 2023 жылы медициналық-санитарлық алғашқы көмек көрсетудің бірыңғай стандартын енгізу басталды. «Жаңа стандарттар бойынша 2 медициналық-санитарлық алғашқы көмек көрсету орталығы мен 1 емхана ашылды. Тағы 4 медициналық-санитарлық алғашқы көмек көрсету орталығы салынып жатыр. Сондай-ақ 11 орталық пен емханалар құрылысына жобалау-сметалық құжаттама әзірленуде», - деді Е. Досаев бүгін Орталық коммуникациялар қызметінде өткен баспасөз брифингінде. Қалада 4 жаңа стационар салуға, 5 аурухана мен жедел медициналық көмектің 5 шағын станциясын модернизациядан өткізуге жобалау-сметалық құжаттама дайындалып жатыр. «Сонымен бірге кадрлық әлеуетті арттыру үшін 3 340 дәрігеріміз республиканың ғылыми орталықтары мен Германия, Израиль, Түркия клиникалары базасында қайта даярлаудан өтті. Резиденттер үшін 136 грант, орта медициналық персонал үшін 1 116 грант жергілікті бюджеттен бөлінген. Жалпы, денсаулық сақтау саласын қаржыландыру 2023 жылы 36, 5 млрд теңгеден 2024 жылы 41 млрд теңгеге дейін ұлғаяды», - деп түсіндірді Е. Айта кетейік, Ерболат Досаев елордада Алматы қаласының әлеуметтік-экономикалық дамуы туралы есеп беруде. Бұған дейін қала әкімі Алматыда дизельмен жүретін автобус сатып алуға тыйым салынуы мүмкін екенін айтқан еді. Сондай-ақ мегаполис мектептерінде орын тапшылығы қашан азаятынын айтты
